PATVIRTINTA

Pasvalio rajono savivaldybės administracijos

direktoriaus 2025 m. birželio 18 d. įsakymu

Nr. DV-293

**PUŠALOTO SENIŪNIJOS KVALIFIKUOTO DARBININKO PAREIGYBĖS APRAŠYMAS**

**I SKYRIUS**

 **PAREIGYBĖ**

1. Pušaloto seniūnijos (toliau – Seniūnija) kvalifikuotas darbininkas (7233) (toliau – darbuotojas) pagal pareigybių grupę yra kvalifikuotas darbuotojas.

2. Pareigybės lygis – C.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

3. Darbuotojas, einantis šias pareigas, privalo atitikti šiuos specialius reikalavimus:

3.1. turėti ne žemesnį kaip vidurinį išsilavinimą ir (ar) įgytą profesinę kvalifikaciją;

3.2. turėti B kategorijos vairuotojo pažymėjimą;

3.3 turėti traktorininko pažymėjimą;

3.2. žinoti ir išmanyti priskirtų mechanizmų ir prietaisų paskirtį, sandarą, išdėstymą, gedimo požymius ir priežastis, jam priskirto inventoriaus, įrankių ir mechanizmų technines charakteristikas, gamybinės ir sanitarijos higienos pagrindus, išmanyti statinių ir įrengimų statybos, remonto darbus.

**III SKYRIUS**

 **ŠIAS PAREIGAS EINANČIO DARBUOTOJO FUNKCIJOS**

4. Šias pareigas einantis darbuotojas vykdo šias funkcijas:

4.1. prižiūri Seniūnijai priklausančių automobilių, žemės ūkio inventoriaus, kitų įrenginių techninę būklę;

4.2. prireikus vairuoja lengvąjį automobilį:

4.3. vairuoja traktorių;

4.4. atlieka saugaus krovinių perkėlimo, sandėliavimo bei krovos darbus: padeda saugiai pakrauti ir iškrauti medžiagas, ruošinius, gaminius ir įrangą bei kitus įvairius krovinius, užtikrina, kad į traktoriaus priekabą nebūtų kraunami kroviniai, kurių svoris viršija leistiną priekabos keliamąją galią ir gabaritus;

4.5. prižiūri, atnaujina, perdažo Seniūnijos teritorijoje esančius medžio dirbinius, atlieka jų atnaujinimo, perdažymo, lakavimo, impregnavimo darbus, paruošia statinių pastatymui reikalingą pagrindą tam skirtose vietose;

4.6. užtikrina taupų medžiagų ir žaliavų naudojimą, inventoriaus, įrankių ir įrengimų saugumą; prižiūri darbo įrankius ir įrangą, užtikrina darbo įrankių švarą; valo juos laikydamasis jų eksploatavimo taisyklių reikalavimų; užtikrina, kad baigus darbą inventorius būtų sandėliuojamas paskirtoje patalpoje;

4.7. sezono laikotarpiu valo (nukasa) sniegą, šluoja, renka šiukšles, grėbia lapus, krauna atliekas, šiukšles į transporto priemones, konteinerius;

4.8. dirba su žoliapjove ir benzininiu pjūklu: šienauja, geni / pjauna krūmus, medžius pakelėse, parkuose, kapinėse; prieš pradėdamas darbą paruošia naudojamą techniką darbui;

4.9. atlieka smulkų Seniūnijai priklausančių žoliapjovių, motorinių pjūklų ar kitų įrenginių remontą;

4.10. prižiūri ir, esant reikalui, tvarko Seniūnijos teritorijoje esančias atliekų surinkimo aikšteles;

4.11. užtikrina tvarką visose Seniūnijos teritorijoje esančiose kapinėse;

4.12. atlieka Seniūnijai priskirtų pastatų ir patalpų smulkius remonto darbus; remontuoja santechninius mazgus;

4.13. vykdo kitus nenuolatinio pobūdžio su Seniūnijos veikla susijusius pavedimus.

**IV SKYRIUS**

**DARBUOTOJO ATSAKOMYBĖ IR ATSKAITOMYBĖ**

# 5. Kvalifikuotas darbininkas yra tiesiogiai pavaldus Seniūnijos seniūnui.

6. Už pavestų uždavinių ir funkcijų netinkamą vykdymą darbuotojas atsako Lietuvos Respublikos įstatymų ir kitų teisės aktų nustatyta tvarka.

7. Darbuotojas atlygina savo darbo pareigų pažeidimu dėl jo kaltės darbdaviui padarytą turtinę ir neturtinę žalą Darbo kodekso nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau, sutinku ir vykdysiu:

Darbuotojas: \_\_\_\_\_\_\_\_\_\_\_\_\_\_\_\_\_\_\_\_\_\_

 (parašas)

 \_\_\_\_\_\_\_\_\_\_\_\_\_\_\_\_\_\_\_\_\_\_

 (vardas, pavardė)

 \_\_\_\_\_\_\_\_\_\_\_\_\_\_\_\_\_\_\_\_\_\_

 (data)